Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomaga oʻzgartirishlar kiritish toʻgʻrisida
(order, 2021-07-07)

Oʻzbekiston Respublikasi Prezidentining 2018-yil 27-iyuldagi PF-5490-son “Tadbirkorlik subyektlarining huquqlari va qonuniy manfaatlarini himoya qilish tizimini yanada takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi ichki ishlar vazirining 2003-yil 2-maydagi 137-son buyrugʻi (roʻyxat raqami 1252, 2003-yil 30-iyun) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 12-son) bilan tasdiqlangan Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 2-band quyidagi tahrirda bayon etilsin: “2. DYHXX boʻlinmalari texnika nazorati boʻyicha oʻz vazifalarini Oʻzbekiston Respublikasining “Yoʻl harakati xavfsizligi toʻgʻrisida”gi Qonuni, Oʻzbekiston Respublikasi Prezidentining 2017-yil 11-iyuldagi PQ-3127-son qarori bilan tasdiqlangan Oʻzbekiston Respublikasi Ichki ishlar vazirligining Yoʻl harakati xavfsizligi bosh boshqarmasi toʻgʻrisidagi nizom asosida amalga oshiradi.”. 2. 4-band quyidagi tahrirda bayon etilsin: “4. DYHXX boʻlinmalari texnika nazorati boʻyicha oʻz vazifalarini bajarishda ichki ishlar organlarining boshqa xizmatlari, Oʻzbekiston Respublikasi Mudofaa vazirligi, Transport vazirligi, davlat idoralari hamda faoliyati yoʻl harakati xavfsizligini taʼminlashga bogʻliq boʻlgan boshqa tashkilotlar bilan hamkorlik qiladi.”. 3. 6-banddagi “Oʻzbekiston Respublikasi Vazirlar Mahkamasining 2001-yil 18-maydagi 221-37-sonli qarori bilan tasdiqlangan “Oʻzbekiston Respublikasi IIV yoʻl harakati xavfsizligi Bosh boshqarmasi toʻgʻrisida Nizom” degan soʻzlar “Oʻzbekiston Respublikasi Prezidentining 2017-yil 11-iyuldagi PQ-3127-son qarori bilan tasdiqlangan Oʻzbekiston Respublikasi Ichki ishlar vazirligining Yoʻl harakati xavfsizligi bosh boshqarmasi toʻgʻrisidagi nizom” degan soʻzlar bilan almashtirilsin. 4. 7-band, 5, 6, 8 va 9-boblar hamda 7, 13 — 18-ilovalar oʻz kuchini yoʻqotgan deb topilsin. 5. 8-bandda: birinchi xatboshi quyidagi tahrirda bayon etilsin: “8. Tuman (shahar) ichki ishlar boshqarma (boʻlim)larining yoʻl harakati xavfsizligi boʻlim (boʻlinmasi, guruh)lari quyidagi vazifalarni amalga oshiradi:”; “b” kichik bandidan “(Oʻzbekiston Respublikasi qonun hujjatlari toʻplami, 2003-y., 1-2-son, 17-modda)” degan soʻzlar chiqarib tashlansin. 6. 10-banddagi “Oʻzbekiston Respublikasi Vazirlar Mahkamasining 2001-yil 18-maydagi 221-37-sonli qaroriga” degan soʻzlar “Oʻzbekiston Respublikasi Prezidentining 2017-yil 11-iyuldagi PQ-3127-son qarori bilan tasdiqlangan Oʻzbekiston Respublikasi Ichki ishlar vazirligining Yoʻl harakati xavfsizligi bosh boshqarmasi toʻgʻrisidagi nizomga” degan soʻzlar bilan almashtirilsin. 7. 20-bandning birinchi xatboshisi quyidagi tahrirda bayon etilsin: “20. Tuman (shahar) ichki ishlar boshqarma (boʻlim)larining yoʻl harakati xavfsizligi boʻlim (boʻlinmasi, guruh)lari quyidagi oʻrganishlarni amalga oshiradi:”. 8. 22-bandning “b” kichik bandidagi va 25-bandning “v” kichik bandidagi “20” raqamlari “15” raqamlari bilan almashtirilsin.